બુથ કેપ્ચરીંગ એટલે આખેઆખી મતપેટી, તમામ બેલેટ પેપરો અને મતદાન માટેના સિક્કા અને એની ઇન્ક આ બધું બંદૂકના નાળચે ઉપાડી જવાનું અને મતદાન મથકની બહાર પોતાના પક્ષના ઉમેદવારના નામ સામે સિક્કા મારી દેવાના અને મતપેટીમાં નાખી દેવાના. આ ‘પ્રક્રિયા’ જ્યારે ચાલુ હોય તે દરમ્યાન કોઈ મતદાર પોતાનો મત આપવા આવે તો એને કહી દેવાનું કે, “તારો મત અપાઈ ગયો છે, તું તારે ઘેર જા.” ઉપરોક્ત ક્રિયા ‘શાંતિથી પૂર્ણ’ થાય એટલે રિટર્નીંગ ઓફિસરને મૂંગા રહેવાની ધમકી આપીને બીજા મતદાન મથક તરફ ઉપડી જવાનું. ઉત્તર પ્રદેશમાં તો આ રીતસરનો ગૃહઉદ્યોગ હતો.